Diari Oficial de la Generalitat Valenciana


Sumari del DOGV 6697, del 23-01-2012 (2012/104)

Notificació de la sentència dictada en el judici verbal número 739/2005.
------------------------------------------------------------------------

### Dades del document

Número de DOGV
:   6697

Data del DOGV
:   23-01-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/104


Organisme emissor
:   Jutjat de Primera Instància Número 22 de València

Tipus de document
:   Edicte

Notificació de la sentència dictada en el judici verbal número 739/2005. [2012/104]  
Judici verbal 000739/2005  
Part demandant: Consorci.  
Part demandada: Manuel Garrido Romero.  
Sobre: -   
En el judici a què es fa referència s'ha dictat la resolució que té el text que, literalment, és com segueix:   
«Sentència número 201/2006  
Jutge que la dicta: Ricardo Razola García.  
Lloc: València.  
Data: 28 de novembre de 2006.  
Ricardo Razola García, magistrat jutge del Jutjat de Primera Instància número 22 de València, he vist aquestes actuacions de judici verbal número 739/2005, en què intervé com a actor el Consorci de Compensació d'Assegurances, representat i dirigit pel lletrat de l'Estat (en aquest cas, Rafael Blanco Fernández); i com a demandat, Manuel Garrido Romero, en situació processal de rebel·lia; s'hi exerceix una acció de recobrament d'una quantitat pagada; i en virtut de la potestat jurisdiccional que em confereix la sobirania popular i, en nom del rei, dicte la sentència que es basa en els següents  
  
Antecedents de fet   
Primer. En data 8 de juliol de 2005 va entrar al Deganat, i va ser repartida a aquest Jutjat, una demanda de judici verbal interposada per l'organisme actor contra el demandat, per raó que el dia 24 de desembre de 2002 aquest últim conduïa un vehicle, matrícula V-8226-EF, sense estar dotat de l'assegurança obligatòria preceptiva, i pel fet de no prestar la deguda atenció i diligència va col·lidir amb un altre vehicle matrícula 9690 LDH, conduït per Miriam Zorzo Benito i propietat de Hertz Lease de España, SA, a què va ocasionar danys per l'import dels quals l'organisme actor va pagar a la perjudicada 793,79 euros com es certifica. Es va requerir el demandat perquè pagara, però no ho va fer. Invoca fonaments de dret i acaba sol·licitant que es dicte una sentència condemnatòria per la quantitat esmentada, més els interessos legals i les costes. Hi adjunta documents en suport de la seua pretensió.  
Segon. Mitjançant la interlocutòria de data 13 de juliol de 2005 es va admetre a tràmit la demanda, i es van convocar les parts a la vista del judici per al dia 17 d'octubre següent, però hagué de deixar-se sense efecte perquè no es va localitzar el demandat. Després de diverses gestions i perquisicions s'obtingué el seu domicili, i va ser citat per a la vista del judici, que es va celebrar el 27 de novembre de 2006. El demandat no va acudir a aquest acte, per la qual cosa va ser declarat en rebel·lia. La part actora es ratifica en el seu escrit de demanda, i una vegada proposada i admesa la documental, es va donar per conclús el judici, que va ser declarat vist per a sentència.   
Tercer. Declare com a fets provats els següents:   
El dia 24 de desembre de 2002 Manuel Garrido Romero circulava pel carrer de Nicolás Salmerón de Madrid conduint el seu Ford Escort matrícula V-8226-EF i en un moment determinat, pel fet de no prestar-hi l'atenció deguda, va xocar amb el vehicle Opel Astra matrícula 9585-CUM, conduït per Mirian Zorzo Benito i propietat d'Hertz Lease de España, SA, i li va causar danys, la reparació dels quals sense IVA puja a un import de 793,79 euros. Aquesta quantitat ha sigut pagada pel Consorci de Compensació d'Assegurances a la propietària. El Ford Escort circulava sense l'assegurança obligatòria.   
  
Fonaments de dret  
Primer. Qualsevol propietari d'un vehicle de motor que tinga el seu estacionament habitual a Espanya està obligat a subscriure una assegurança obligatòria (art. 2 LRCSC de 29 d'octubre de 2004); si no ho fa, respondrà el Consorci de Compensació d'Assegurances (art. 11.1.b d'aquesta llei), i aquest organisme pot repetir contra el responsable de l'accident i amo del vehicle causant (art. 10 llei esmentada).  
Segon. Pertoca el pagament d'interessos legals per aplicació dels articles 1101 i 6930 CX. El demandat ha de ser condemnat a costes per imperatiu de l'article 394 de la Llei d'Enjudiciament Civil.  
Vistos els preceptes legals esmentats i tots altres que hi són aplicables de manera general i pertinent.  
  
Dispositiva  
Estime de forma íntegra la demanda presentada pel Consorci de Compensació d'Assegurances contra Manuel Garrido Romero i condemne l'actor a pagar la xifra de set-cents noranta-tres euros i setanta-nou cèntims (793,79.euros), més els interessos legals i les costes.   
Notifiqueu aquesta sentència a les parts i porteu-la al lligall corresponent, i que en quede una testimoniança en les actuacions.   
Contra aquesta sentència es pot interposar un recurs d'apel·lació davant de l'Audiència Provincial, que cal preparar en cinc dies davant d'aquest Jutjat.   
Aquesta és la meua sentència, que pronuncie, mane i firme.   
Publicació. La sentència anterior ha sigut donada, llegida i publicada pel jutge que la va dictar, mentre celebrava audiència pública en el mateix dia de la data. Jo, el secretari/ària judicial, en done fe.  
València, 28 de novembre de 2006».  
Atés que es desconeix el domicili o la residència actuals de la part demandada, mitjançant la provisió de 9 de juny de 2008, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte al tauler d'anuncis del Jutjat per a portar a efecte la diligència de notificació.  
  
València, 12 de desembre de 2011.- La secretària judicial: Pilar Ferrando Mansanet.